# Dr Kawashima's Devilish Brain Training: Can you stay focused?

Dr Kawashima's Devilish Brain Training: Can you stay focused? (en català: «Entrenament Cerebral Infernal del Dr Kawashima: Pots mantenir la concentració?») és un videojoc de trencaclosques educatiu desenvolupat i publicat per Nintendo. És el quart joc principal de la sèrie Brain Training i el primer de la Nintendo 3DS. Va ser llançat al Japó el 28 de juliol de 2012 i cinc anys després, el 29 de juliol de 2017, a Europa. El doctor Kawashima presenta la intenció del joc com a contrarestar la pèrdua de les habilitats de concentració, causada per les xarxes socials i altres aspectes de la vida moderna.
Devilish Training gira al voltant de l'"entrenament infernal", una selecció d'activitats i minijocs dissenyats per estimular i millorar la concentració i la memòria de treball del jugador, intercalada amb breus discursos del doctor Kawashima. Es pretén que la força mental millori a mesura que el jugador avança a nivells més desafiants, reflectint la subhabilitat de concentració actual del jugador. Enmig de les activitats de l'entrenament, el doctor Kawashima instrueix al jugador.

## Gameplay

Hi ha 3 tipus de modes d'entrenament: Devilish Training, Training Supplements i Brain Training. A diferència de les versions anteriors, la 3DS es manté a la seva posició estàndard, en lloc de al lateral (excepte el mode Time Out). El jugador utilitza la pantalla tàctil i el micròfon per jugar-hi.

### Devilish Training

En el mode d'entrenament per a la memòria de treball del jugador, l'entrenament infernal, se li proposa un exercici d'entrenament de 5 minuts. La dificultat dels exercicis s'ajusta a les capacitats del jugador. El nivell de dificultat augmenta si el jugador completa els exercicis amb un 85% o més de respostes correctes. El nivell de dificultat segueix sent el mateix si el jugador rep entre un 84-66% de correctes. El nivell de dificultat disminueix si el jugador rep un 65% o menys de correctes. En aquest i en tots els altres modes, es desbloquegen nous continguts com a recompensa per als jugadors que tornen sovint al joc.

### Training Supplements

Inclou exercicis que tornen dels jocs anteriors de la sèrie. Els exercicis tenen l'objectiu general de millorar la velocitat de la memòria de treball.

### Brain Training

Exercicis en forma de jocs tradicionals, com ara el solitari i el mahjong, així com alguns exercicis que tornen dels jocs anteriors. Els exercicis tenen l'objectiu general de millorar les facultats mentals i millorar l'"edat mental" del jugador.

### Time Out

Permet al jugador fer una pausa després de l'entrenament. Inclou tres jocs: Blubber Blast i Germ Buster (inspirats en Wario's Woods i Dr. Mario respectivament) a més d'Instrumental Break, que permet als jugadors escoltar música relaxant o la soundtrack del joc.

## Estrena europea

El joc estava previst per a ser llançat a Europa el 8 de març de 2013, i després va ser retardat fins al 12 d'abril de 2013. No obstant això, tot i haver localitzat completament el joc, el 9 d'abril de 2013, Nintendo of Europe va anunciar que el llançament del joc s'ajornaria.
El 12 d'abril de 2017, durant un Nintendo Direct, finalment, Nintendo anunciava la data de llançament per a Europa. El joc es va llançar el 28 de juliol de 2017, exactament cinc anys després del llançament japonès original.

## Recepció

Devilish Brain Training va rebre crítiques mitjanes, obtenint puntuacions de 70/100 a GameRankings i Metacritic.

## Notes

* ↑ A Amèrica: Brain Age: Concentration Training, al Japó: Tōhoku Daigaku Karēigakukenkyūjo Kawashima Ryūta Kyōju Kanshū: Monosugoku Nō o Kitaeru Go Funkan no Oni Torēningu (東北大学加齢医学研究所 川島隆太教授監修 ものすごく脳を鍛える5分間の鬼トレーニング), a Corea: Choganglyeog! 5 Bungan-ui Jibjunglyeog Training (초강력! 5분간의 집중력 트레이닝), a Taiwan i la Xina: Nǎokēxué Zhuānjiā Chuāndǎolóngtài Bóshì Jiānxiū Tūpò Jíxiàn Nǎo de 5 Fēnzhōng Móguǐ Duànliàn (腦科學專家 川島隆太博士監修 突破極限 腦的５分鐘魔鬼鍛鍊 / 脑科学专家 川岛隆太博士监修 突破极限 脑的5分钟魔鬼锻炼)

## Referències

* 1 2 3 published, Kevin Knezevic. «Brain Age: Concentration Training review» (en anglès), 09-02-2013. [Consulta: 11 març 2023].
* ↑ «『東北大学加齢医学研究所 川島隆太教授監修 ものすごく脳を鍛える5分間の鬼トレーニング』強力な“鬼トレ”に挑戦しよう» (en japonès). [Consulta: 11 març 2023].
* ↑ Life, Nintendo. «Review: Brain Age: Concentration Training (3DS)» (en anglès britànic), 10-02-2013. [Consulta: 11 març 2023].
* 1 2 Thomas, Lucas M. «Brain Age: Concentration Training Review» (en anglès), 08-02-2013. [Consulta: 11 març 2023].
* 1 2 published, Matt Bradford. «The games of February 2013» (en anglès), 01-02-2013. [Consulta: 11 març 2023].
* ↑ Ryckert, Dan. «Brain Age: Concentration Training Review - A Class Worth Skipping» (en anglès). Arxivat de l'original el 2013-02-11. [Consulta: 11 març 2023].
* ↑ «[Nintendo Direct EU Dr. Kawashima's Devilish Brain Training presentation | Ghostarchive]». [Consulta: 11 març 2023].
* ↑ Life, Nintendo. «Dr Kawashima's Devilish Brain Training Arrives in Europe on 12th April» (en anglès britànic), 30-01-2013. [Consulta: 11 març 2023].
* ↑ Brian. «Brain Age: Concentration Training dated for Europe» (en anglès), 30-01-2013. [Consulta: 11 març 2023].
* ↑ Life, Nintendo. «Dr Kawashima's Devilish Brain Training Finally Arrives On 3DS In Europe On 28th July» (en anglès britànic), 13-04-2017. [Consulta: 11 març 2023].
* ↑ «Brain Age: Concentration Training» (en anglès). [Consulta: 11 març 2023].